Oʻzbekiston Respublikasi Fanlar akademiyasining haqiqiy aʼzolarini tasdiqlash toʻgʻrisida
(decree, 2017-12-29)

Oʻzbekiston Respublikasi Prezidentining “Oʻzbekiston Respublikasi Fanlar akademiyasining akademiklari faoliyatini yanada takomillashtirish va ragʻbatlantirish chora-tadbirlari toʻgʻrisida”gi 2016-yil 29-dekabrdagi PF-4907-son Farmoniga muvofiq, mamlakatimiz ilm-fani nufuzini yanada oshirish, ilmiy-texnologik salohiyatini yuksaltirishda akademik ilm-fanning rolini kuchaytirish, Fanlar akademiyasi aʼzolari tarkibini fanning ustuvor yoʻnalishlarida olib borayotgan faol ilmiy-tadqiqot izlanishlari natijalari bilan respublika va xalqaro ilmiy hamjamiyat tomonidan eʼtirof etilgan taniqli olimlar hisobiga kengaytirish, mavjud ilmiy maktablar anʼanalarini davom ettirish va yangi maktablar yaratilishini taʼminlash maqsadida: 1. Oʻzbekiston Respublikasi Fanlar akademiyasi Hayʼati va tegishli fan ixtisosliklari boʻyicha faoliyat koʻrsatayotgan haqiqiy aʼzolarining tavsiyasiga asosan quyidagilar Oʻzbekiston Respublikasi Fanlar akademiyasining haqiqiy aʼzosi etib tasdiqlansin: Fizika-matematika fanlari boʻyicha Azamov Abdulla — Fanlar akademiyasi Matematika instituti boʻlim mudiri Baxadirxanov Muxamed Kabir — Toshkent davlat texnika universiteti kafedra mudiri Baxramov Sagdilla Abdullayevich — Fanlar akademiyasi fizika-matematika va texnika fanlari boʻlimi rahbari-ilmiy kotibi Zaynabidinov Sirajidin — Andijon davlat universiteti professori Laqayev Saidaxmat Norjigitovich — Samarqand davlat universiteti kafedra mudiri Usmanov Timurbek — Fanlar akademiyasi Ion-plazma va lazer texnologiyalari instituti laboratoriya mudiri Egamberdiyev Shuxrat Abdumannapovich — Fanlar akademiyasi Astronomiya instituti direktori Kimyo fanlari boʻyicha Djalilov Abdulaxat Turapovich — “Toshkent kimyo-texnologiyalar ilmiy-tadqiqot instituti” davlat unitar korxonasi direktori Ibragimov Baxtiyar Tulyaganovich — Fanlar akademiyasi bosh ilmiy kotibi Namazov Shafaat Sattarovich — Fanlar akademiyasi Umumiy va noorganik kimyo instituti laboratoriya mudiri Turayev Abbasxan Sabirxanovich — Fanlar akademiyasi Bioorganik kimyo instituti direktori oʻrinbosari Biologiya fanlari boʻyicha Abduraxmonov Ibroxim Yulchiyevich — Innovatsion rivojlanish vaziri Sabirov Ravshan Zairovich — Fanlar akademiyasi Bioorganik kimyo instituti laboratoriya mudiri Tojibayev Komil Sharobitdinovich — Fanlar akademiyasi Botanika instituti direktori Texnika fanlari boʻyicha Allayev Kaxraman Raximovich — Toshkent davlat texnika universiteti professori Igamberdiyev Xusan Zakirovich — Toshkent davlat texnika universiteti professori Mirsaidov Mirziyod — Toshkent irrigatsiya va qishloq xoʻjaligini mexanizatsiyalash muhandislari instituti kafedra mudiri Qishloq xoʻjaligi fanlari boʻyicha Sulaymonov Botirjon Abdushukirovich — Toshkent davlat agrar universiteti rektori Tarix fanlari boʻyicha Sagdullayev Anatoliy Sagdullayevich — Oʻzbekiston Milliy universiteti professori Yusupova Dilorom Yunusovna — Fanlar akademiyasi Sharqshunoslik instituti yetakchi ilmiy xodimi Iqtisodiyot fanlari boʻyicha Abduraxmanov Kalandar — G.V. Plexanov nomidagi Rossiya iqtisodiyot universitetining Toshkent filiali direktori Aimbetov Nagmet Kalliyevich — Fanlar akademiyasi Qoraqalpogʻiston boʻlimi raisi Filologiya fanlari boʻyicha Karimov Naim Fatixovich — Qatagʻon qurbonlari xotirasi muzeyi yetakchi ilmiy xodimi Mirzayev Toʻra — Fanlar akademiyasi Oʻzbek tili, adabiyoti va folklori instituti yetakchi ilmiy xodimi Yuridik fanlar boʻyicha Saidov Akmal Xolmatovich — Inson huquqlari boʻyicha Oʻzbekiston Respublikasi Milliy markazi direktori Pedagogika fanlari boʻyicha Djurayev Risbay — Qori Niyoziy nomidagi Oʻzbekiston pedagogika fanlari ilmiy-tadqiqot instituti loyiha rahbari Tibbiyot fanlari boʻyicha Alyavi Anis Lyutfullayevich — Respublika ixtisoslashtirilgan terapiya va tibbiy reabilitatsiya ilmiy-amaliy tibbiyot markazi loyiha rahbari Aripova Tamaraxon Uktamovna — Sogʻliqni saqlash vazirligi Respublika immunologiya ilmiy markazi direktori Inoyatova Flora Ilyasovna — Respublika ixtisoslashtirilgan pediatriya ilmiy-amaliy tibbiyot markazi loyiha rahbari Kurbanov Ravshanbek Davletovich — Respublka ixtisoslashtirilgan kardiologiya ilmiy-amaliy tibbiyot markazi direktori Nazirov Feruz Gafurovich — akademik V.Vaxidov nomidagi Respublika ixtisoslashtirilgan xirurgiya ilmiy-amaliy tibbiyot markazi direktori Sanʼatshunoslik fanlari boʻyicha Xakimov Akbar Abdullayevich — Fanlar akademiyasi Sanʼatshunoslik instituti boʻlim mudiri 2. Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidentining Davlat maslahatchisi R.S. Qosimov, Oʻzbekiston Respublikasi Fanlar akademiyasi prezidenti B.S. Yoʻldoshev Fanlar akademiyasining tasdiqlangan haqiqiy aʼzolarining asosiy faoliyat yoʻnalishlari doirasida 2018-yilga moʻljallangan “Yoʻl xaritalari”ni tasdiqlasin, ijrosini nazoratga olsin va rejalashtirilgan barcha tadbirlarni tegishli vazirlik va idoralar bilan birgalikda amalga oshirilishini taʼminlash yuzasidan zarur choralarni koʻrsin. “Yoʻl xaritalari”da Fanlar akademiyasining tasdiqlangan haqiqiy aʼzolari tomonidan, jumladan, quyidagi yoʻnalishlardagi tadbirlar amalga oshirilishi nazarda tutilsin: ilmiy-tadqiqot va innovatsion faoliyat; ilmiy natijalarni amaliyotga joriy qilish; joylarda ilmiy maktablarni rivojlantirish; oʻz faoliyatiga tegishli hududiy va tarmoq muammolarining ilmiy asoslangan yechimlarini ishlab chiqishda faol ishtirok etish; taʼlim jarayonida ishtirok etish, iqtidorli yoshlarni ilmiy faoliyatga jalb qilish; xalqaro ilmiy hamkorlikni rivojlantirish, xalqaro miqyosda Oʻzbekiston ilm-fani nufuzini yuksaltirish; ilm-fan taraqqiyotini taʼminlash va innovatsion jarayonlarni jadallashtirish borasida mamlakatimizda amalga oshirilayotgan tizimli islohotlarning mazmun-mohiyatini, zamonaviy ilm-fan yutuqlarini joylarda keng targʻib qilish. 3. Oʻzbekiston Respublikasi Fanlar akademiyasi prezidenti B.S. Yoʻldoshev Fanlar akademiyasining tasdiqlangan haqiqiy aʼzolarining 2018-yilga moʻljallangan “Yoʻl xaritalari” ijrosi monitoringini yuritsin hamda yilning har chorak yakunlari boʻyicha Oʻzbekiston Respublikasi Vazirlar Mahkamasiga tahliliy maʼlumot kiritib borsin. 4. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidentining Davlat maslahatchisi R.S. Qosimov zimmasiga yuklansin.